ระเบียบกรมสรรพสามิตระเบียบกรมสรรพสามิตว่าด้วยการขอยกเว้นภาษีสรรพสามิตสำหรับก๊าซธรรมชาติเหลว(เอ็น.จี.แอล)และก๊าซเหลวที่คล้ายกัน ที่นำไปเข้าขบวนการกลั่นน้ำมันในโรงกลั่นน้ำมันพ.ศ.2535-----------เพื่ออนุวัตตามประกาศกระทรวงการคลังเรื่องลดอัตราและยกเว้นภาษี สรรพสามิต (ฉบับที่ 27)ลงวันที่ 30 ธันวาคม พ.ศ.2534 และเพื่อให้การปฏิบัติเกี่ยวกับ การขอยกเว้นภาษีสรรพสามิต สำหรับก๊าซธรรมชาติเหลว (เอ็น.จี.แอล)และก๊าซเหลวที่คล้ายกัน ที่นำไปเข้าขบวนการกลั่นในโรงกลั่นน้ำมันเป็นไปโดยถูกต้องและรัดกุมตลอดจนเป็นไปในแนว ทางเดียวกัน กรมสรรพสามิตจึงวางระเบียบไว้ ดังนี้ ข้อ 1 ระเบียบนี้เรียกว่า `ระเบียบกรมสรรพสามิต ว่าด้วยการขอยกเว้นภาษีสรรพสามิตสำหรับก๊าซธรรมชาติเหลว (เอ็น.จี.แอล)และก๊าซเหลวที่คล้ายกัน ที่นำไปเข้า ขบวนการกลั่นน้ำมันในโรงกลั่นน้ำมัน พ.ศ.2535' ข้อ 2 ระเบียบนี้ให้ใช้บังคับตั้งแต่วันที่ 1มกราคม 2535 เป็นต้นไป ข้อ 3 ให้ยกเลิกระเบียบกรมสรรพสามิต ว่าด้วยการขอยกเว้นภาษีสรรพสามิตสำหรับก๊าซธรรมชาติเหลว (เอ็น.จี.แอล)และก๊าซเหลวที่คล้ายกันที่นำไปเข้าขบวนการกลั่น น้ำมันในโรงกลั่นน้ำมัน พ.ศ.2533 ลงวันที่ 19 มิถุนายน 2533 ข้อ 4ผู้ประกอบอุตสาหกรรมที่ประสงค์จะขอรับการยกเว้นภาษีสรรพสามิตสำหรับ ก๊าซธรรมชาติเหลว (เอ็น.จี.แอล.)และก๊าซเหลวที่คล้ายกันซึ่งจะนำไปเข้าขบวนการกลั่นน้ำมัน ในโรงกลั่นน้ำมัน ให้ยื่นคำขอต่ออธิบดีหรือสรรพสามิตจังหวัดตามแบบ ภษ. 01 - 47ท้าย ระเบียบนี้ ณ กรมสรรพสามิตหรือสำนักงานสรรพสามิตจังหวัดแห่งท้องที่ที่โรงอุตสาหกรรมที่จะ ขอยกเว้นภาษีตั้งอยู่พร้อมด้วยหลักฐานที่กำหนดไว้ในแบบภษ. 01 - 47 ข้อ 5เมื่ออธิบดีหรือสรรพสามิตจังหวัดสั่งให้ยกเว้นภาษีสรรพสามิตสำหรับ ก๊าซธรรมชาติเหลว (เอ็น.จี.แอล) และก๊าซเหลวที่คล้ายกันซึ่งจะนำไปเข้าขบวนการกลั่นน้ำมันใน โรงกลั่นน้ำมันตามข้อ 4 ให้ผู้ประกอบอุตสาหกรรมที่ขอยกเว้นภาษีแจ้งให้เจ้าพนักงานสรรพสามิต ผู้ควบคุมโรงอุตสาหกรรมนั้นทราบเป็นหนังสือเพื่อทำการตรวจสอบวัดปริมาตรก่อนนำออกจาก โรงอุตสาหกรรมเพื่อส่งไปยังโรงกลั่นน้ำมัน ข้อ 6ให้ผู้ประกอบอุตสาหกรรมโรงกลั่นน้ำมันที่รับก๊าซธรรมชาติเหลว (เอ็น.จี.แอล.)และก๊าซเหลวที่คล้ายกันที่ได้รับการยกเว้นภาษีสรรพสามิต เพื่อนำเข้าขบวนการกลั่นน้ำมันแจ้งให้เจ้าพนักงานสรรพสามิตผู้ควบคุมโรงกลั่นน้ำมันทราบ เพื่อทำการตรวจสอบวัด ปริมาตรที่ได้รับเข้าไปในโรงกลั่นน้ำมัน ข้อ 7ให้ผู้ประกอบอุตสาหกรรมที่ได้รับการยกเว้นภาษีจัดส่งหลักฐานแสดงปริมาตรของก๊าซธรรมชาติเหลว (เอ็น.จี.แอล.) และก๊าซเหลวที่คล้ายกันที่ส่งเข้าไปในโรงกลั่นน้ำมันที่เจ้าพนักงานสรรพสามิตผู้ควบคุมโรงกลั่นน้ำมันตรวจสอบ และลงลายมือชื่อรับรองให้กรม สรรพสามิตหรือสำนักงานสรรพสามิตจังหวัดภายใน 10วันนับแต่วันที่นำก๊าซธรรมชาติเหลว (เอ็น.จี.แอล.) และก๊าซเหลวที่คล้ายกันออกจากโรงอุตสาหกรรม ข้อ 8ในกรณีที่ก๊าซธรรมชาติเหลว (เอ็น.จี.แอล) และก๊าซเหลวที่คล้ายกันที่ขอยกเว้นภาษีสรรพสามิตตามข้อ 4ซึ่งนำเข้าไปในโรงกลั่นน้ำมันมีจำนวนที่ตรวจวัดได้ตามข้อ 6 น้อยกว่าจำนวนที่ตรวจวัดได้ตามข้อ 5ให้ผู้ประกอบอุตสาหกรรมที่ได้รับการยกเว้นภาษี สรรพสามิตตามข้อ 4มีหน้าที่ต้องเสียภาษีสรรพสามิตสำหรับก๊าซธรรมชาติเหลว (เอ็น.จี.แอล) และก๊าซเหลวที่คล้ายกันตามจำนวนที่ขาดหายไปโดยถืออัตราภาษีที่ใช้บังคับอยู่ในขณะที่นำออกจาก โรงอุตสาหกรรมพร้อมทั้งเบี้ยปรับและเงินเพิ่ม เว้นแต่ปริมาณที่แตกต่างกันนั้นเป็นไปตามเกณฑ์ ปกติที่อธิบดีกำหนดหรือเกิดจากการสูญหายหรือขาดจำนวนไปโดยมีเหตุผลอันสมควรซึ่งอธิบดี จะอนุมัติแล้วแต่กรณี ข้อ 9การปฏิบัติตามระเบียบนี้ให้อยู่ในอำนาจหน้าที่ และการควบคุมของกองการสรรพสามิต หากมีปัญหาเกี่ยวกับทางปฏิบัติหรือระเบียบนี้มิได้กำหนดทางปฏิบัติไว้ ให้รายงานให้ กรมสรรพสามิตเป็นผู้วินิจฉัยประกาศ ณ วันที่ 1 มกราคม พ.ศ.2535โกวิทย์โปษยานนท์อธิบดีกรมสรรพสามิต